Bolulo: Haeba ho khoneha fallelang ntlong e sa hlokeng ho lefelloa chelete e ngata khoeli le khoeli. Fokotsang litšenyehelo ka ho sebelisa motlakase le metsi hantle. 18 Joale a tsoela pele ho ba bolella papiso mabapi le hore ho hlokahala hore ba rapele kamehla ’me ba se ke ba tela,+ 2 a re: “Motseng o itseng ho ne ho e-na le moahloli ea itseng ea neng a sa tšabe Molimo ’me a sa hlomphe motho. 3 Empa ho ne ho e-na le mohlolohali motseng oo ’me a ’na a ea+ ho eena, a re, ‘Tiisa hore ke fumana toka ho mohanyetsi oa ka molaong.’ 4 Joale, ka nakoana o ne a sa rate, empa ka mor’a moo a ipolella, ‘Le hoja ke sa tšabe Molimo kapa ke sa hlomphe motho, 5 leha ho le joalo, ka lebaka la ho tsoela pele ha mohlolohali enoa ho nkhathatsa,+ ke tla tiisa hore o fumana toka, e le hore a tle a se ke a ’na a tla ’me a nteteka+ ka ho feletseng.’” 6 Joale Morena a re: “Utloang seo moahloli eo, le hoja a sa loka, a se buileng! 7 Joale, na ka sebele Molimo a ke ke a etsa hore toka+ e etsetsoe bakhethoa ba hae ba hoeletsang ho eena bosiu le motšehare, esita le hoja a e-na le tiisetso+ ho bona? 8 Kea le bolella, O tla etsa hore ba etsetsoe toka ka potlako.+ Leha ho le joalo, ha Mor’a motho a fihla, na ka sebele o tla fumana tumelo lefatšeng?” 9 Empa a bolela papiso ena le ho ba bang ba neng ba itšepa hore ba lokile+ ’me ba nka ba bang kaofela e se letho:+ 10 “Banna ba babeli ba ile ba nyolohela ka tempeleng ho ea rapela, e mong e le Mofarisi ’me e mong e le ’mokelli oa lekhetho. 11 Mofarisi a ema+ ’me a qala ho rapella+ lintho tsena ka pelong, ‘Molimo, kea u leboha ka hore ebe ha ke joaloka batho ba bang kaofela, bahanyapetsi, ba sa lokang, bafebi, kapa esita le joaloka ’mokelli enoa oa lekhetho.+ 12 Ke itima lijo habeli ka beke, ke fana ka karolo ea leshome ea lintho tsohle tseo ke li fumanang.’+ 13 Empa ’mokelli oa lekhetho a eme hōjana o ne a sa rate le ho phahamisetsa mahlo a hae nģ’a leholimong, empa a ’na a ikotla sefuba,+ a re, ‘Molimo, e-ba mosa ho ’na moetsalibe.’+ 14 Kea le bolella, Monna enoa o ile a theohela lapeng la hae e le ea lokileng+ ho feta monna eane; hobane e mong le e mong ea iphahamisang o tla kokobetsoa, empa ea ikokobetsang o tla phahamisoa.”+ 15 Joale batho ba qala ho mo tlisetsa le bana ba bona ba banyenyane hore a ba ame; empa ha barutuoa ba bona seo ba qala ho ba nyatsa ka matla.+ 16 Leha ho le joalo, Jesu a bitsetsa bana bao ba banyenyane ho eena, a re: “Tlohelang bana ba banyenyane ba tle ho ’na, ’me le se ke la leka ho ba thibela. Etsoe ’muso oa Molimo ke oa ba joaloka bona.+ 17 Kannete ke re ho lōna, Mang kapa mang ea sa amoheleng ’muso oa Molimo joaloka ngoana e monyenyane ho hang a ke ke a kena ho oona.”+ 18 Eaba ’musi ea itseng oa mo botsa, o re: “Mosuoe ea Molemo, ke tla rua bophelo bo sa feleng ka ho etsa’ng?”+ 19 Jesu a re ho eena: “Ke hobane’ng ha u mpitsa ea molemo? Ha ho ea molemo, haese a le mong, Molimo.+ 20 U tseba litaelo,+ ‘U se ke ua feba,+ U se ke ua bolaea,+ U se ke ua utsoa,+ U se ke ua beha bopaki ba bohata,+ Hlompha ntat’ao le ’m ’ao.’”+ 21 Joale a re: “Ke bolokile tsena tsohle ho tloha bocheng ho ea pele.”+ 22 Ka mor’a ho utloa seo, Jesu a re ho eena: “Ho sa ntse ho haella ntho e le ’ngoe ho uena: Rekisa lintho tsohle tseo u nang le tsona ’me u abele mafutsana, ’me u tla ba le letlotlo maholimong; u tle ’me u be molateli oa ka.”+ 23 Ha a utloa sena, a sareloa haholo, kaha o ne a ruile haholo.+ 24 Jesu a mo talima ’me a re: “E tla ba ntho e thata hakaakang bakeng sa ba nang le chelete ho kena ’musong oa Molimo!+ 25 Ha e le hantle, ho bonolo hore kamele e tsoe lesobeng la nale ea ho rōka ho e-na le hore morui a kene ’musong oa Molimo.”+ 26 Ba ileng ba utloa sena ba re: “Ke mang eo ho ka khonehang hore a pholohe?” 27 A re: “Lintho tse ke keng tsa khoneha ho batho lia khoneha ho Molimo.”+ 28 Empa Petrose a re: “Bona! Re siile lintho tsa rōna ’me ra u latela.”+ 29 A re ho bona: “Kannete ke re ho lōna, Ha ho ea siileng ntlo kapa mosali kapa barab’abo kapa batsoali kapa bana ka lebaka la ’muso oa Molimo+ 30 eo ka tsela leha e le efe a ke keng a fumana ho eketsehileng ka makhetlo a mangata nakong ena, ’me tsamaisong ea lintho e tlang a fumane bophelo bo sa feleng.”+ 31 Joale a nkela ba leshome le metso e ’meli ka thōko eaba o re ho bona: “Bonang! Re nyolohela Jerusalema, ’me lintho tsohle tse ngotsoeng ka baprofeta+ mabapi le Mor’a motho li tla phetheha.+ 32 Ka mohlala, ho tla nehelanoa ka eena ho batho ba lichaba ’me o tla fetoloa litšeho+ le ho nyelisoa+ le ho tšoeloa ka mathe;+ 33 ’me ka mor’a ho mo shapa+ ba tla mo bolaea,+ empa o tla tsoha ka letsatsi la boraro.”+ 34 Leha ho le joalo, ha baa ka ba utloisisa leha e le efe ea lintho tsena; empa polelo ena ba ne ba e patetsoe, ’me ba ne ba sa tsebe lintho tse boleloang.+ 35 Joale eare ha a atamela Jeriko monna ea itseng ea foufetseng o ne a lutse ka thōko ho tsela a kōpa.+ 36 Ka lebaka la hore o ile a utloa bongata bo fetang a qala ho botsisisa hore na ekaba sena se bolela’ng. 37 Ba mo tlalehela: “Jesu Monazaretha oa feta!”+ 38 Eaba oa hoeletsa, o re: “Jesu, Mora oa Davida, nkhauhele!”+ 39 Ba neng ba tsamaea ka pele ba qala ho mo bolella ka thata-thata hore a khutse, empa a ’na a hooa ka ho eketsehileng: “Mora oa Davida, nkhauhele.”+ 40 Joale Jesu a ema ’me a laela hore monna eo a tlisoe ho eena.+ Ka mor’a hore a atamele, Jesu a mo botsa: 41 “U batla hore ke u etsetse’ng?”+ A re: “Morena, e-re ke boele ke bone.”+ 42 Kahoo Jesu a re ho eena: “U boele u bone; tumelo ea hao e u folisitse.”+ 43 Hang-hang a boela a bona,+ ’me a qala ho mo latela, a tlotlisa Molimo.+ Hape, ha batho bohle ba bona seo, ba fana ka thoriso ho Molimo.